stanford-oval/wikipedia huggingface dataset:
פיליפ ק. דיק
מורשת

ספריו של דיק מוסיפים להתפרסם ולהיות נקראים. בשנים האחרונות הוצאו מחדש אחדים מהם במסגרת הסדרה "יצירות מופת של המדע הבדיוני" (Science Fiction Masterworks). גם השפעתו על הז'אנר ממשיכה. מכלול יצירתו השריש כמה מונחים אופייניים של המדע הבדיוני (כגון Terra ו-Terran לתיאור כדור הארץ או בן-אנוש, וכן Conapt לתיאור דירה בסביבה עירונית). הספר "פיליפ ק' דיק מת, כמה נורא" של מייקל בישופ, אשר תורגם גם לעברית, מהווה מחווה ליצירתו של דיק מבחינת התוכן ומבחינת שילוב דמותו כסופר במציאות בעולם דמיוני. מספר ספרים ביוגרפיים התפרסמו אודותיו.
פרס ספרותי חשוב של המדע הבדיוני נקרא על שמו, ומוענק כל שנה ליצירה הטובה ביותר שפורסמה לראשונה בכריכה רכה, פורמט הנחשב זול בניגוד לפרסום בכריכה קשה הנחשב יוקרתי יותר. בחירה זו מייצגת את קשייו הכלכליים של דיק במהלך חייו.
הערות שוליים

↑  האדם שמחוץ למשוואה וסיפורים אחרים | פיליפ ק' דיק, באתר טרה ספרים הוצאה לאור | Tera Books Publishing House
↑  פוסטר, אתה מת וסיפורים אחרים | פיליפ ק' דיק, באתר טרה ספרים הוצאה לאור | Tera Books Publishing House
↑  Themes : Conapt : SFE : Science Fiction Encyclopedia, sf-encyclopedia.com
| --- | --- |
בקרת זהויות :  NLI: 987007303064105171  PLWABN: 9810556855005606  BIBSYS: 90067806  BNC: 000299787  BNE: XX1159302  BnF: cb11900117v (data)  CANTIC: a10905698  CiNii: DA02145988  GND: 118678175  ICCU: CFIV006270  ISNI: 0000 0001 2125 1093  LCCN: n79018147  LNB: 000300218  MusicBrainz: 5c44bb07-6301-4bb8-ad64-f158af855516  NDL: 00437846  NKC: jn19990001745  NLA: 35853169  NLG: 186127  NLK: KAC199607076  NSK: 000034181  NTA: 069491313  RERO: 02-A003178670  RSL: 000085103  SELIBR: 183767  SNAC: w68s5hjh  SUDOC: 027601854  Trove: 1116515  ULAN: 500338157  VIAF: 27063583   WorldCat (עם VIAF): 27063583
פלך קובנה

| --- | --- |
סמל פלך קובנהסמל פלך קובנה

 מדינה:  האימפריה הרוסית האימפריה הרוסית
 בירת החבל:  קובנה 
 תאריך ייסוד:  1842 תאריך ביטול: 1915
 שטח:  40,641.36 קמ"ר
 תאריך נטישה:  16 בפברואר 1918 
 אוכלוסייה:  ‏
  ‑ בחבל:  1,638,374 (1897)
 קואורדינטות:  54°54′00″N 23°56′00″E﻿ / ﻿54.9°N 23.93333333333°E﻿ / 54.9; 23.93333333333 
  מפת מיקום  מפה מפורטת    מפה היסטורית  he tabBackground:;tabBorder:#aaa;defaultTab:0;
 
פלך קובנה הייתה גוברנייה באימפריה הרוסית, בירתה הייתה עיר בשם קובנה (היום בליטא). הפלך הוקם בצו של ניקולאי הראשון מ-18 בדצמבר 1842. קודם הקמת הפלך היה שיטחו חלק מפלך וילנה. במלחמת העולם הראשונה נכבש פלך קובנה על ידי גרמניה.  בחוזה ברסט-ליטובסק ויתרה רוסיה על תביעותיה באזור והעבירה את שטחי ליטא לחסות גרמנית. עם סיום המלחמה הפך פלך קובנה לחלק מהרפובליקה הליטאית העצמאית.
אוכלוסייה

ההרכב הלאומי של אוכלוסיית הפלך ב-1897:
| --- | --- |
לאום: מספר תושבים
ליטאים: 574,853
ז'מאוטים: 444,921
יהודים: 212,028
פולנים: 139,618
רוסים: 72,872
בלארוסים: 37,798
לטבים: 35,188
גרמנים: 21,762
ראו גם

היסטוריה של ליטא
הערות שוליים

↑  מפקד האוכלוסין של האימפריה הרוסית ב-1897.
| --- | --- |
בקרת זהויות :  NLI: 987009349888805171 
ערך זה הוא קצרמרבנושא האימפריה הרוסית ובנושא גאוגרפיה. אתם מוזמנים לתרום לוויקיפדיה ו.
פלאו בלאוגרנה

| --- | --- |

הפלאו בלאוגרנה מבחוץ
 מיקום:  ברצלונה, קטאלוניה, ספרד
 קואורדינטות:  41°22′48″N 2°07′12″E﻿ / ﻿41.380081°N 2.12005°E﻿ / 41.380081; 2.12005
 תקופת הפעילות:  1971–הווה (כ־53 שנים)
 הורחב:  1994
 בעלים:  ברצלונה, FC Barcelona 
 אדריכל:  פרנססק סאוואלי וג'וסף סוטראס
 קבוצות:  ברצלונה (כדורסל) ברצלונה (כדוריד) ברצלונה (הוקי גלגיליות) ברצלונה (כדורגל באולמות)
 מושבים:  7,585
 אתר רשמי
  מפת מיקום  מפה מפורטת   (למפת ברצלונה מוגדלת) פלאו בלאוגרנה(למפת ברצלונה רגילה) פלאו בלאוגרנה  he tabBackground:;tabBorder:#aaa;defaultTab:0;
 
פלאו בלאוגרנה (קטלאנית: Palau Blaugrana) הוא אולם ספורט הנמצא בברצלונה, קטאלוניה, שבספרד. האולם מכיל 7,585 מקומות ישיבה והוא משמש לכדורסל, לכדוריד, להוקי גלגיליות ולכדורגל באולמות. פלאו בלאוגרנה ממוקם בין המיני אסטדי והקאמפ נואו.
היסטוריה

הפלאו בלאוגרנה נפתח ב-1971 והיו בו 5,696 מקומות ישיבה, ובשנת 1994 הוא הורחב ל-7,585 מקומות. הפלאו בלאוגרנה שימש גם באולימפיאדת 1992 לענפים ג'ודו, טאקוונדו והוקי גלגיליות.
החל מעונה 2017/2018, האולם מיועד להריסה כחלק מתוכנית השדרוג לאצטדיון קאמפ נואו וסביבתו. בשטחו של האולם יוקם חניון תת-קרקעי עם 5000 מקומות ועליו מבני משרדים. גם אצטדיון מיני אסטדי מיועד להריסה ובשטחו ייבנה אולם חדש לכדורסל שיכיל 12,000 מקומות. העבודות צפויות להסתיים עד עונה 2019/2020. בעקבות המצב הכלכלי הרע של ברצלונה בעידן הנשיא ברתומיאו נדחו העבודות והן צפויות להתחיל בעונת 2023/2024
הערות שוליים

↑  HOK Reveals Design Details for FC Barcelona’s New Palau Blaugrana Arenaמתאריך 16 במרץ 2016
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
הפלאו בלאוגרנה בזמן משחק כדורסל
פייסל בן חוסיין

ערך זה עוסק בנסיך ירדני. אם התכוונתם למלך סוריה ועיראק, ראו .
הנסיך פייסל בִּן חוסיין (בערבית: فيصل بن حسين; נולד ב-11 באוקטובר 1963) הוא בנו של המלך חוסיין מאשתו מונא אל-חוסיין. פייסל הוא אחיו הצעיר של מלך ירדן הנוכחי, עבדאללה השני.
ביוגרפיה והשכלה

הנסיך פייסל נולד בעמאן בירת ירדן, כבנו הצעיר של חוסיין, מלך ירדן, ונינו של עבדאללה הראשון, מלכהּ הראשון של הממלכה הירדנית. אמו הייתה אנגלייה בשם טוני גארדינר, בתו של קצין בריטי ששירת בירדן, ועם נישואיה בשנת 1961 למלך חוסיין, התאסלמה ושינתה את שמה "מונא אל-חוסיין". בהתאם למקובל בקרב משפחת המלוכה הירדנית, הנסיך פייסל נשלח לבריטניה בשנת 1970, בגיל 7, על מנת ללמוד בבית הספר הפרטי היוקרתי St Edmund's School, הנמצא במחוז סארי. בהמשך עבר הנסיך לארצות הברית, והמשיך את לימודיו בבית הספר הפרטי Bement School. במהלך שנת 1978, בגיל 15, החל הנסיך פייסל את לימודיו התיכוניים בבית הספר St. Albans School, אשר ממוקם באזור וושינגטון, ולאחר סיום לימודיו בגיל 18 החל לימודי תואר באוניברסיטת בראון, אותם סיים בשנת 1985 עם תואר ראשון בהנדסת חשמל. במהלך לימודיו האקדמיים, הנסיך פייסל גם השתתף בשיעורי טיסה פרטיים, וזכה לקבלת רישיון טיסה אישי.
קריירה צבאית

במהלך לימודיו באוניברסיטת בראון, הנסיך פייסל השתתף במספר אימונים צבאיים במסגרת חיל האוויר המלכותי הירדני, במהלכם זכה לאימוני טיסה על מסוק. בהמשך הוא קודם לתפקיד קצונה בחיל האוויר הירדני, והמשיך בקריירה צבאית במסגרת הצבא הירדני.
בשנת 2004 קודם הנסיך לדרגת לוטננט גנרל בחיל האוויר המלכותי הירדני.
תפקידים פוליטיים ואחרים

החל משנת 2003, הנסיך פייסל מכהן כנשיא הוועדה האולימפית הירדנית. כמו כן, הנסיך פייסל הוא המייסד והנשיא של ארגון "Generations For Peace", ארגון שלום שלא למטרת רווח אשר הוקם בשנת 2007. בהמשך, ובעקבות פועלו המתמשך לקידום אידיאל השלום באמצעות ספורט, הנסיך פייסל נבחר בשנת 2010 כחבר בוועדה האולימפית הבינלאומית.
חיים אישיים

הנסיך פייסל נישא לעאליה טאבה במהלך אוגוסט 1987. עאליה היא בתו של סעיד טוופיק א-טאבה, מייסדו של חיל האוויר המלכותי הירדני. לבני הזוג נולדו 4 ילדים:
הנסיכה עאליה (נולדה בשנת 1990)
הנסיך עומאר (נולד בשנת 1993)
הנסיכות התאומות סארא ואיישה (נולדו בשנת 1997)
במהלך שנת 2008, בני הזוג התגרשו. בהמשך, ובמהלך שנת 2010, נישא הנסיך מחדש לסארא באסם.
במהלך שנת 2013, הוכרז בעמוד הפייסבוק של הנסיך כי בני הזוג התגרשו, לאחר שלוש שנים מיום נישואיהם. לבני הזוג לא היו צאצאים.
הערות שוליים

↑  מידע על הנסיך פייסל (הקישור אינו פעיל, 11 במרץ 2024)
↑  מידע על הנסיך פייסל
↑  דף מידע על השושלת ההאשמית
פרוף (ראפר)

| --- | --- |

 לידה:  2 באוקטובר 1973 דטרויט, ארצות הברית 
 נרצח:  11 באפריל 2006 (בגיל 32) דטרויט, ארצות הברית 
 שם במה:  Proof 
 מקום קבורה:  בית הקברות וודלואן 
 מוקד פעילות:  דטרויט, מישיגן, ארצות הברית
 תקופת הפעילות:  1994–2006 (כ־12 שנים)
 מקום לימודים:  Osborn High School 
 סוגה:  היפ הופ, ראפ
 שפה מועדפת:  אנגלית 
 חברת תקליטים:  שיידי רקורדס, אירון פיסט
 פרופיל ב-IMDb
 
דשון דופרי הולטון, (באנגלית: DeShaun Dupree Holton) הידוע בכינוי פרוף (Proof)‏ (2 באוקטובר 1973 - 11 באפריל 2006) היה ראפר אמריקאי וחבר בלהקת הראפ D12.
ביוגרפיה

דשון דופרי הולטון נולד בארצות הברית לאם חד הורית. אביו, מק'קינלי ג'קסון, אשר היה מפיק מוזיקלי, עזב את אימו לפני שהולטון נולד.
במשך זמן רב היה חבר ועוזר מפיק של הראפר אמינם ואף השתתף בסרט "8 מייל" בכיכובו. פרוף היה ידוע גם כ-Big Proof,‏ P,‏ Dirty Harry ו-Oil Can Harry.
פרוף עבד בחנות היפ הופ בדטרויט, בה ארגן תחרויות אלתורים בין ראפרים, ושם למעשה החל את הקריירה שלו. את אמינם פגש בבית ספרו, בחנות פגש חברים נוספים, ויחד, הקימו את הלהקה "D12".
ב-11 באפריל 2006 פרוף הופיע במועדון ובמהלך המסיבה התנהל בינו ובין ראפר אחר ויכוח. במהלך הוויכוח פרוף הוציא אקדח וירה לעבר הראפר השני, מה שגרם לפציעתו. מיד לאחר היריה הוציא קרובו של הראפר, מריו אטרידג', אקדח וירה שלוש פעמים, פעמיים בגב ופעם אחת לכיוון הגולגולת. פרוף נהרג במקום. היורה נשפט ויצא זכאי בהגנה על אדם אחר, אבל הואשם על החזקת נשק ללא רישיון.
בשנת 2010, בעקבות מותו של פרוף, הוציא הראפר אמינם שיר בשם "You're Never Over" כחלק מאלבומו "Recovery" ובו מתאר כמה פרוף חסר לו. בנוסף, לזכרו של פרוף, קיעקע אמינם על זרועו את אותו הקעקוע שהיה לפרוף על הזרוע.
בשנת 2011 דלף לרשת שיר של הראפר אמינם המוקדש לזכרו של פרוף בשם "Dudey" המוכר גם כ"Difficult". ככל הנראה השיר הוקלט עוד בשנת 2007.
מאז הזכיר אמינם את פרוף במספר שירים, ביניהם "Going Through Changes", "Deja Vu", "Walk on Water", "Believe", "Arose", "Stepping Stone", "Venom" ו-"Zeus".
דיסקוגרפיה > אלבומי אולפן

Anywhere EP: 1996
Electric Coolaid Acid Testing EP: 2002
I Miss the Hip Hop Shop: 2004
Searching for Jerry Garcia: 2005
דיסקוגרפיה > אלבומים עם להקת D12

The Underground EP: 1997
Devil's Night: 2001
D12 World: 2004
פלך טביליסי

| --- | --- |
סמל פלך טביליסיסמל פלך טביליסי

 מדינה:  האימפריה הרוסית האימפריה הרוסית
 רשות מנהלתית:  מלכות המשנה של הקווקז
 בירת החבל:  טביליסי 
 תאריך ייסוד:  1847 תאריך ביטול: 1917
 שטח:  44,607 קמ"ר
 תאריך נטישה:  1917 
 אוכלוסייה:  ‏
  ‑ בחבל:  1,051,032 (1897)
  ‑ צפיפות:  26.8 נפש לקמ"ר (1897)
 קואורדינטות:  41°43′00″N 44°47′00″E﻿ / ﻿41.71666666667°N 44.78333333333°E﻿ / 41.71666666667; 44.78333333333 
 he
 
פלך טביליסי או גוברניית טיפליס (בגאורגית: თბილისის გუბერნია, ברוסית ארכאית: Тифлисская губернія) היה פלך היסטורי - גוברניה (губерния) של האימפריה הרוסית במסגרת מלכות המשנה של הקווקז. מיקומו של הפלך במזרח גאורגיה שבעבר הקווקז, ובירתו הייתה העיר טביליסי. בשנת 1897 כלל שטח הפלך 44,607 קמ"ר (שהם 39,197 ורסטה), והיה מאוכלס ב-1,051,032 איש.
הפלך נוסד בשנת 1848 יחד עם פלך כותאיסי לאחר פירוקו של פלך גאורגיה-אימרתי. בשנים 1860 ו-1867 הועברו חלקים מהפלך לפלך אליזבטפול ואובלסט דאגסטן. אותו הזמן שמר הפלך על גבולותיו עד להקמתה של הרפובליקה הדמוקרטית של גאורגיה.
חלוקה מינהלית

הפלך היה מחולק לאוייזדים או בגאורגית מַזרַה (მაზრა):
אוייזד טביליסי
אוייזד אחלכלכי
אוייזד אחלציחה
אוייזד בורצ'לו
אוייזד גורי
אוייזד דושטי
אוייזד סיגנאחי
אוייזד טלאבי
אוייזד טיאנטי
אוייזד ארש - סופח לפלך אליזבטפול בשנת 1868
אוייזד קאזאח - סופח לפלך אליזבטפול בשנת 1868
אוייזד אליזבטפול - סופח לפלך אליזבטפול בשנת 1868
חלוקה דמוגרפית

בשנת 1897 נספרו בפלך טביליסי 1,051,032 איש, כ-20% מהם בהתיישבות עירונית. החלוקה האתנית שלהם הייתה: 44.3% גאורגים, 18.7% ארמנים, 10.2% אזרים, 9.7% רוסים כולל אוקראינים ומאמינים ותיקים, ‏6.4% אוסטים, 3.2% (אווארים קווקזים), 2.6% יוונים, 2.4% טורקים ועוד. מעל למחצית מהאוכלוסייה דבקה בכנסייה המזרחית, יתר המיעוטים היו בעיקר מוסלמים, קתולים ויהודים.
מושלים ידועים

סרגיי ירמולוב 1847–1849
איוון אנדרוניקוב 1849–1855
ניקולאי לוקאש 1855–1857
אלכסנדר קפקר 1858–1860
קונסטנטין אורלובסקי 1860–1876
מקסים אוסטן-סאקן 1876–1878
קונסטנטין גגרין 1878–1883
אלכסנדר גרוסמן 1883–1887
קארל זיסרמן 1887–1889
גיאורגי שרוואשידזה 1889–1897
פיודור בייקוב 1897–1899
איוון סווצ'ין 1899–1905
פאולוס ראוש וון טראובנברג 1905–1907
מיכאיל לוזינה-לוזינסקי 1907–1911
אנדריי צ'רנייבסקי 1911–1914
איוון סטרחובסקי 1914–1916
אלכסנדר מנדריקה 1916–1917
הערות שוליים

↑  ורסטה - (верста) יחידת אורך רוסית השווה ל-1066 מטר בתקופת האימפריה הרוסית, שאינה בשימוש עוד
↑  אליזבטפול הוא שמה הרשמי של גנג'ה שבאזרבייג'ן בשנים 1805-1918.
↑  מאמינים ותיקים (старове́ры) - מאמינים נוצרים שנפרדו מהכנסייה הרוסית הפרבוסלבית במחאה על הרפורומות של הפטריארך ניקון
מפת פלך טביליסי
פרס באפט"א למשחקים למשחק הטוב ביותר

| --- | --- |
 תיאור:  המשחק הטוב ביותר בכל הז'אנרים והפלטפורמות
 מדינה:  בריטניה בריטניה
 הגוף המעניק:  האקדמיה הבריטית לאומנויות הקולנוע והטלוויזיה
 תקופת הפרס:  2003–הווה (כ־21 שנים)
 http://www.bafta.org/games
 
פרס באפט"א למשחקים למשחק הטוב ביותר (באנגלית: British Academy Games Award for Best Game) הוא פרס המוענק מדי שנה על ידי האקדמיה הבריטית לאומנויות הקולנוע והטלוויזיה למפתחים והמוציאים לאור של משחקי וידאו ומחשב. הוא מוענק "למשחק הטוב ביותר בכל הז'אנרים והפלטפורמות".
הפרס הוא אחד מ-25 פרסים המוענקים על ידי באפט"א בקטגוריית פרסי המשחקים. הוא הוענק לראשונה בשנת 2004.
המשחקים שיוצריהם זכו בפרס

| פרס | לשנים | המשחק |
| --- | --- | --- |
| 1 | ‏2002/2003 | ‏Call of Duty |
| 2 | ‏2003/2004 | ‏Half-Life 2 |
| 3 | ‏2005/2006‏ | Tom Clancy's Ghost Recon Advanced Warfighter (אנ') |
| 4 | ‏2006/2007  | ביושוק |
| 5 | ‏2007/2008‏  | Super Mario Galaxy |
| 6 | ‏2009 | Batman: Arkham Asylum |
| 7 | ‏2010 | ‏Mass Effect 2 |
| 8 | ‏2011 | ‏פורטל 2 |
| 9 | ‏2012 | ‏Dishonored (אנ') |
| 10 | ‏2013 | ‏The Last of Us |
| 11 | ‏2014 | ‏Destiny (אנ') |
| 12 | ‏2015 | ‏Fallout 4 |
| 13 | ‏2016 | ‏Uncharted 4: A Thief's End (אנ') |
| 14 | 2017 | What Remains of Edith Finch (אנ') |
| 15 | 2018 | God of War |
| 16 | 2019 | Outer Wilds (אנ') |
פריאוביבוס

| פריאוביבוס> תקופה |
| --- | --- |
פליסטוקן כ-1,500,000–12,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
סוג:: פריאוביבוס
מין:: Praeovibos priscus
שם מדעי
 Praeovibos priscus ‏1908

פריאוביבוס (שם מדעי: Praeovibos; מילולית: "לפני כבש המושק") הוא סוג נכחד של יונק ממשפחת הפריים, אשר התקיים באמריקה הצפונית ובמערב אירופה במשך תקופת הפליסטוקן שלפני 1.5 מיליון שנה עד לפני 12,000 שנה מזמננו. הסוג תואר בידי Staudinger ב-1908 והכיל מין בודד - Praeovibos priscus.
הוא קשור לתת-משפחת היעלים, ייתכן שקרוב רחוק של כבש המושק ובעבר אף שברו שהיה אביו הקדמון, אף שכיום ידוע שכבשי המושק התקיימו באותם זמנים ואזורים.
הוא היה גדול ומסיבי יותר מכבש מושק, עם גובה כתפיים של 130–165 ס"מ ובעל גפיים ארוכות יותר ומסיביות יותר. היה לו מבנה קרניים עבות וחזקות, אשר התאימו להדיפת טורפים או יריבים וייתכן שהיה בעל דו-צורתיות זוויגית, כשהזכרים היו גדולים יותר.
המאובנים של יונק זה התגלו במערב אירופה, לרבות בספרד ואנגליה ובאמריקה הצפונית צפונה עד אלסקה ויוקון. הוא כנראה נדד דרך המעבר היבשתי באמצע הפליסטוקן לאמריקה ובה חי באזורי טונדרה ובטייגה לצד איילי צפון, כאשר באירופה כנראה התקיים ביערות ממוזגים ולחים יותר. במספר מאובנים נראים עדויות שהוא ניצוד בידי בני אדם.
הערות שוליים

↑  Kurtén, Björn (1968). Pleistocene mammals of Europe. New Brunswick, N.J.: AldineTransaction. p 168. ISBN 9780202309538.
↑  Peter C. Lent (1999). Muskoxen and Their Hunters: A History. University of Oklahoma Press. ISBN 978-0-8061-3170-2
↑  Mol, D., De Vos, J. & Reumer, J.W. F., 1999 – Praeovibos priscus (Bovidae, Artiodactyla, Mammalia) from the North Sea and aspects of its paleoecology
פרי עץ הדעת (חברת הפקות)

| --- | --- |

 נתונים כלליים
 מייסדים:  מוטי גל, שוקי בן פורת
 תקופת הפעילות:  1999–2003 (כ־4 שנים)
 משרד ראשי:  ישראל רמת גן, ישראל
 ענפי תעשייה:  קולנוע חרדי
 מוצרים עיקריים:  סרטים עלילתיים, סרט תיעודי
 הכנסות:  כ-1,000,000 ש"ח בשנה (נכון ל-2002)
פרי עץ הדעת הייתה חברת הפקות ישראלית שפעלה בתחום הקולנוע החרדי. החברה הוקמה בסוף שנות ה-90 על ידי מוטי גל ושוקי בן פורת.
הסרטים של פרי עץ הדעת זכו להצלחה בקרב הקהל החרדי. חלק מהסרטים, כמו "לילה בגומחה", "דג מלוח" ו"שדה מוקשים" זכו למעמד של סרטי קאלט במגזר. הסרטים שהפיקה החברה סייעו לבסס את הז'אנר ולפתח את התעשייה הקולנועית בתוך הקהילה החרדית. הסרטים התמודדו עם אתגרים ייחודיים, כגון הצגת תכנים המתאימים לערכי הקהילה החרדית תוך שמירה על איכות קולנועית.
נכון לשנת 2002, שוק המכירות של החברה עמד על כמיליון שקלים בשנה. התקליטורים של החברה נמכרו ב-69 שקלים כל אחד והופצו בכ-5,000 עותקים (כל אחד).
פילמוגרפיה

| שנה | שם | הערות |
| --- | --- | --- |
| 1999 | לילה בגומחה | עלילתי, דרמה |
| 2000 | דג מלוח | עלילתי, דרמה |
|  | המסע המופלא בארץ | תיעודי |
| 2001 | שדה מוקשים | עלילתי, דרמה |
| 2001 | שדה מוקשים (חלק 2) | עלילתי, דרמה |
| 2003 | הנבל הכחול | עלילתי, דרמה |
| 2003 | הנבל הכחול (חלק 2) | עלילתי, דרמה |
הערות שוליים

↑  שרי מקובר, הוליווד כשרה למהדרין, באתר nrg‏, 25 בינואר 2002
פלאו-שמרנות

פלאו-שמרנות הוא זרם בשמרנות האמריקנית, התומך בבדלנות מדינית וכלכלית, התנגדות להגירה והידוק אופייה הנוצרי של ארצות הברית.
היסטוריה

אביו הרוחני של זרם זה הוא "הימין הישן", אשר שלט במפלגה הרפובליקנית בתקופת מלחמת העולם השנייה והתנגד לכניסת ארצות הברית למלחמה. מאז נחלש מאוד כוחו של הימין הבדלני והוא מצוי כיום בשוליה של המפלגה הרפובליקנית ומזוהה עם אישים הנמצאים מחוץ לזרם המרכזי. המנהיגים הבולטים של הימין האמריקני אחרי מלחמת השנייה, כמו בארי גולדווטר ורונלד רייגן, היו רחוקים מהשקפות פלאו-שמרנים.
אידאולוגיה

בדרך כלל מזוהה הזרם עם יחס חשדני, עד כדי אנטישמיות, ליהודי ארצות הברית, והסתייגות מהסיוע לישראל. זאת אף על פי שיחסם של הפלאו-שמרנים לערבים בדרך כלל גם כן אינו אוהד. לדעתם, על ארצות הברית להתמקד בענייניה ולהימנע בהתערבות בענייני העולם. במישור הכלכלי, התומכים בפלאו-שמרנות מזוהים עם הפרוטקציוניזם.
הפלאו-שמרנים נוטים לעמדות נוצריות דתיות, כגון התנגדות להפלות מלאכותיות ולזכויות הומוסקסואלים. רבים בזרם הפלאו-שמרני מבליטים את חשיבות השמירה על אופייה הלבן של ארצות הברית, ומדגישים הבדלים מהותניים בין בני הגזע הלבן לבני גזעים אחרים. דבר זה מוביל להאשמתם בגזענות.
יריבתה האינטלקטואלית הגדולה ביותר של הפלאו-שמרנות בחוגים פוליטיים ימניים (למרות התמיכה הבלתי מסויגת של פלאו-שמרנים בפרוטקציוניזם, שנחשב לשיטה כלכלית שמאלנית-פופוליסטית במובן הקלאסי), היא הניאו שמרנות. בניגוד לפלאו-שמרנים, המעוניינים להסתגר בתוך ארצם, להימנע מהתערבות בענייני מדינות אחרות ולמנוע הגירה חופשית, הניאו שמרנים מעוניינים להפיץ את הערכים המערביים בקנה מידה גלובלי. ובנוסף, הנאו-שמרנים תומכים במדיניות כלכלית של לסה פר קפיטליסטי, גם מטעמים דאונטולוגיים וגם מטעמים תועלתניים.
אישים

פט ביוקנן
טאקר קרלסון
אלכס ג'ונס
פועה שלו-תורן

אין תמונה חופשית
פועה שלו תורן (מרץ 1930 - 4 בנובמבר 2017) הייתה משוררת, מתרגמת ומאיירת ישראלית.
ביוגרפיה

פועה שלו תורן נולדה בתל אביב להורים יוצאי רוסיה הלבנה. היא למדה בגימנסיה הרצליה ובעלת תואר דוקטור בספרות עברית באוניברסיטה העברית. שלו החלה לכתוב עוד כשהייתה תלמידה ביסודי. ב-1954 זכתה בתואר "מיס ירושלים" והשתתפה בתחרות מלכת היופי של ישראל. הייתה חברה באגודת הסופרים, באקו"ם, בפא"ן ישראל, שם היא שימשה יו"ר סניף ירושלים וחברת הנהלה והייתה חברה באקדמיה העולמית לאמנות ולתרבות (W.A.A.C). שיריה תורגמו לשפות רבות. כמה משיריה הולחנו והוקלטו.
הייתה נשואה לסופר חיים תורן ובנה היחיד הוא המעצב רוני תורן.
יצירות

חרוזים מבין קפלי המניפה
לבי ער
נשמת הדברים
שערי הלב
ב. גוטלובר ויצירתו הפיוטית
לחלום אוֹתךָ
החתול פיגרו
תרגומים

"צפרי נוד" רבינדרנת טאגור (תל אביב : יבנה, תשי"ג)
"מתת אוהב" רבינדרנת טאגור (תל אביב : יבנה, תשט"ו)
"עלי ארח" רבינדרנת טאגור (תל אביב : יבנה, תשי"ז)
"בסוד נשים" רבינדרנת טאגור (תל אביב : יבנה, תש"ך)
"שימיני כחותם" רבינדרנת טאגור (תל אביב: יבנה, תשכ"ג) לקט שירים
"חליליות" רבינדרנת טאגור (תל אביב: יבנה, תשכ"ט)
"לאור השקיעה" רבינדרנת טאגור (תל אביב: יבנה, תשכ"ט)
"בשורת אביב" רבינדרנת טאגור (תל אביב: יבנה, תשל"ג) שירים
"הרדופים אדמים: דרמה במערכה אחת" / רבינדרנת טאגור (תל אביב: יבנה, 1977)
"צללים של אהבה" טלאט סאיט הלמן (תל אביב: יבנה, תשמ"ג 1983)
"זו אגרתי לעולם" אמילי דיקינסון (תל אביב: יבנה, תשנ"ד 1993)
פרסים

פרס קלאוזנר מטעם עיריית תל אביב, 1957
פרס בינלאומי לשירי שלום ע"ש ש. שלום, הקונגרס הבינלאומי למשוררים, חיפה, 1992
פרס ראשון ועיטור כבוד בקונגרס הבינלאומי בסין הלאומנית, 1994
פרס "היהלום שבכתר" על תרגומיה לכתבי טאגור, 1995
פרס האישה היוצרת בחסות ויצו, 1998
פרס "כלת האור" מטעם המועצה הציונית בישראל, 1998
לקריאה נוספת

פועה שלו-תורן, הזמן האבוד, באנתולוגיה "תמונה קבוצתית" (ספרות ישראלית במאה ה-21), עמ' 99-97, הוצאת כרמל, 2017.
הערות שוליים

↑  כתבה מהעיתון חרות, 20 ביוני 1954.
↑  כתבה על מלכות היופי בישראל, מספרת בין השאר על השתתפותה של שלו-תורן, עיתון דבר, 22 באפריל 1966.
↑  אזכור ששלו-תורן העניקה את סיפרה "לבי ער" לנשיא המדינה דאז זלמן שזר, עיתון מעריב, 12 בפברואר 1964.
↑  כתבה מהעיתון חרות, 20 ביוני 1957.
| --- | --- |
בקרת זהויות :  NLI: 987007289208905171  PLWABN: 9811408505905606  BnF: cb15519431g (data)  ISNI: 0000 0000 6662 3762  LCCN: nr95015765  VIAF: 44610415   WorldCat (עם VIAF): 44610415
פרס אוסקר לסרט המונפש הקצר הטוב ביותר

| --- | --- |
 מדינה:  ארצות הברית
 הגוף המעניק:  האקדמיה האמריקאית לקולנוע
 תקופת הפרס:  1932–הווה (כ־92 שנים)
 oscars.org
 
פרס אוסקר לסרט המונפש הקצר הטוב ביותר (באנגלית: Academy Award for Best Animated Short Film) הוא פרס אוסקר הניתן מטעם האקדמיה האמריקאית לקולנוע לסרט המונפש הקצר הטוב ביותר. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת במהלך טקס פרסי האוסקר.
הפרס הוענק לראשונה בשנת 1932 בשם Best Short Subject, Cartoon, ובשנת 1971 שונה שמו ל-Best Short Subject, Animated Film. מאז שנת 1974 קרוי הפרס בשמו הנוכחי. בעבר הוענק הפרס למפיקי הסרט הזוכה, אך מאז שנות ה-70 הוא מוענק "לאדם אשר אחראי במידה הרבה ביותר לרעיון ולביצוע היצירתי של הסרט". הפרס יכול להיות מוענק לשני זוכים לכל היותר. האקדמיה מגדירה סרט קצר כסרט באורך כולל של עד 40 דקות, כולל כתוביות הפתיחה והסיום.
הסרט הראשון אשר לא הופק בארצות הברית והיה מועמד לפרס הוא "The Romance of Transportation in Canada" הקנדי (1952), והסרט הבינלאומי הראשון אשר זכה בפרס הוא "Surogat" היוגוסלבי (1961).
אולפני ההנפשה של וולט דיסני היא חברת ההפקות בעלת מספר הזכיות והמועמדויות הרב ביותר בפרס זה, עם 18 זכיות ו-49 מועמדויות בסך הכול (וולט דיסני עצמו זכה ב-12 פרסים והיה מועמד ל-39 פרסים). חברת מטרו גולדווין מאייר (MGM) זכתה בפרס 9 פעמים, כאשר 7 מהזכיות הן לסרטי סדרת טום וג'רי.
רשימת הזוכים

| 0 | 1 | 2 |
| --- | --- | --- |
|  1932: "פרחים ועצים"  1933: "שלושה חזירים קטנים"  1934: "הצב והארנב"  1935: "שלושה חתלתולים יתומים"  1936: "בן הדוד מהכפר"  1937: "הטחנה הישנה"  1938: "פרדיננד השור"  1939: "הברווזון המכוער"  1940: "The Milky Way"  1941: "תן כף"  1942: "פני הפיהרר"  1943: "The Yankee Doodle Mouse"  1944: "Mouse Trouble"  1945: "!Quiet Please"  1946: "The Cat Concerto"  1947: "Tweetie Pie"  1948: "The Little Orphan"  1949: "For Scent-imental Reasons"  1950: "Gerald McBoing-Boing"  1951: "The Two Mouseketeers"  1952: "Johann Mouse"  1953: "Toot, Whistle, Plunk and Boom"  1954: "When Magoo Flew"  1955: "Speedy Gonzales"  1956: "Magoo's Puddle Jumper"  1957: "Birds Anonymous"  1958: "האביר האבירי באגס"  1959: "Moonbird"  1960: "Munro" |  1961: "Surogat"  1962: "The Hole"  1963: "The Critic"  1964: "The Pink Phink"  1965: "The Dot and the Line"  1966: "Herb Alpert and the Tijuana Brass Double Feature"  1967: "The Box"  1968: "פו הדב ביום סגריר"  1969: "It's Tough to Be a Bird"  1970: "?Is It Always Right to Be Right"  1971: "The Crunch Bird"  1972: "מזמור חג המולד"  1973: "Frank Film"  1974: "Closed Mondays"  1975: "Great"  1976: "Leisure"  1977: "The Sand Castle"  1978: "Special Delivery"  1979: "Every Child"  1980: "The Fly"  1981: "Crac"  1982: "Tango"  1983: "Sundae in New York"  1984: "Charade"  1985: "Anna & Bella"  1986: "A Greek Tragedy"  1987: "The Man Who Planted Trees"  1988: "צעצוע פח"  1989: "Balance" |  1990: "Creature Comforts"  1991: "Manipulation"  1992: "Mona Lisa Descending a Staircase"  1993: "המכנסיים הלא מתאימים"  1994: "Bob's Birthday"  1995: "הרפתקה מצמררת"  1996: "Quest"  1997: "המשחק של גרי"  1998: "Bunny"  1999: "The Old Man and the Sea"  2000: "אבא ובת"  2001: "ציפורים על חוט"  2002: "!The ChubbChubbs"  2003: "הרווי קראמפט"  2004: "Ryan"  2005: "The Moon and the Son: An Imagined Conversation"  2006: "The Danish Poet"  2007: "Peter & the Wolf"  2008: "La Maison en Petits Cubes"  2009: "Logorama"  2010: "The Lost Thing"  2011: "הספרים המעופפים של מר מוריס"  2012: "Paperman"  2013: "Mr Hublot"  2014: "הסעודה"  2015: "Bear Story"  2016: "פייפר"  2017: "Dear Basketball"  2018: "באו"  2019: "Hair Love"  2020: "אם משהו קורה לי, אני אוהבת אתכם"  2021: "The Windshield Wiper"  2022: "The Boy, the Mole, the Fox and the Horse" |